Richard J. Daley Center

Richard J. Daley Center je komplex budov v americkom meste Chicago. Komplex bol pomenovaný po bývalom starostovi mesta Richardovi J. Daleyim. Pôvodný názov budovy bol Chicago Civic Center; na súčasný názov bol premenovaný 27. decembra 1976, sedem dní po Daleyiho smrti. Komplexu dominuje 198 m vysoký mrakodrap, postavený v rokoch 1963 - 1965 a navrhnutý spoločnosťou C.F. Murphy Associates v internacionálnom štýle. S 32 poschodiami je najvyššou budovou sveta s rovnou strechou a s menej ako 40 poschodiami. Taktiež je aj najvyššou budovou súdu na svete. Pod budovou sa nachádza nepomenovaná socha Pabla Picassa (známa ako Chicago Picasso alebo The Picasso) z roku 1967 znázorňujúca Richarda J. Daleyiho. Podoba je však viditeľná len zo severovýchodnej strany. Referencie Iné projekty Commons ponúka multimediálne súbory na tému Richard J. Daley Center Zdroj Tento článok je čiastočný alebo úplný preklad článku Richard J. Daley Center na anglickej Wikipédii.